paragraph_text: Najpoznatiji članovi ove obitelji su: austrijski i francuski časnik Petar pl. Došen od Bilaj-grada, njegov brat podmaršal Antun Došen i sin brigadni general Lavoslav Došen. Petar i Antun su praunuci Dujma Došena. Jedan od poznatih Došena je Marko Došen, pravaš i predsjednik Hrvatskog državnog sabora i njegov sin Ante Došen. Zatim su tu glazbeni aranžer i producent Mato Došen, iseljenički publicist Zvonimir Došen, književnik Vid Došen, pjevačica (zabavna glazba i opera, dobitnica Porina) Blanka Došen, znanstvenica Ana Došen-Dobud i dr. Francuska i hrvatska spisateljica Cvijeta Grospić pisala je pod pseudonimom Flora Dosen. Majka joj se djevojački prezivala Došen.